CELEX ID: 32011D0430
Publication Date: 2011-07-18

Document:
TARYBOS SPRENDIMAS 2011/430/BUSP
2011 m. liepos 18 d.
kuriuo atnaujinamas asmenų, grupių ir subjektų, kuriems taikomi Bendrosios pozicijos 2001/931/BUSP dėl konkrečių priemonių taikymo kovojant su terorizmu 2, 3 ir 4 straipsniai, sąrašas
EUROPOS SĄJUNGOS TARYBA,
atsižvelgdama į Europos Sąjungos sutartį, ypač į jos 29 straipsnį,
kadangi:
(1)
2001 m. gruodžio 27 d. Taryba priėmė Bendrąją poziciją 2001/931/BUSP dėl konkrečių priemonių taikymo kovojant su terorizmu (1);
(2)
2010 m. liepos 12 d. Sprendimu 2010/386/BUSP (2) Taryba atnaujino asmenų, grupių ir subjektų, kuriems taikomi Bendrosios pozicijos 2001/931/BUSP 2, 3 ir 4 straipsniai, sąrašą;
(3)
2011 m. sausio 31 d. Taryba Sprendimu 2011/70/BUSP (3) toliau atnaujino asmenų, grupių ir subjektų, kuriems taikomi Bendrosios pozicijos 2001/931/BUSP 2, 3 ir 4 straipsniai, sąrašą ir panaikino Sprendimą 2010/386/BUSP išskyrus to sprendimo priedo 2 dalies įraše Nr. 25 paminėtos grupės atžvilgiu;
(4)
vadovaujantis Bendrosios pozicijos 2001/931/BUSP 1 straipsnio 6 dalimi, būtina atlikti išsamią asmenų, grupių ir subjektų, kuriems taikomi Sprendimai 2010/386/BUSP ir 2011/70/BUSP, sąrašo peržiūrą;
(5)
šiuose sprendimuose pateikiami Tarybos atliktos peržiūros rezultatai;
(6)
Taryba nusprendė, kad nebėra priežasčių tam tikrus asmenis ir grupes palikti asmenų, grupių ir subjektų, kuriems taikomi Bendrosios pozicijos 2001/931/BUSP 2, 3 ir 4 straipsniai, sąraše;
(7)
Taryba padarė išvadą, kad šio sprendimo priede išvardyti asmenys, grupės ir subjektai, yra susiję su teroro aktais, kaip apibrėžta Bendrosios pozicijos 2001/931/BUSP 1 straipsnio 2 ir 3 dalyse, kad kompetentinga institucija dėl jų yra priėmusi sprendimą, kaip apibrėžta tos bendrosios pozicijos 1 straipsnio 4 dalyje, ir kad jiems toliau turėtų būti taikomos toje bendrojoje pozicijoje numatytos specialios ribojamosios priemonės;
(8)
asmenų, grupių ir subjektų, kuriems taikomi Bendrosios pozicijos 2001/931/BUSP 2, 3 ir 4 straipsniai, sąrašas turėtų būti atitinkamai atnaujintas,
PRIĖMĖ ŠĮ SPRENDIMĄ:
1 straipsnis
Asmenų, grupių ir subjektų, kuriems taikomi Bendrosios pozicijos 2001/931/BUSP 2, 3 ir 4 straipsniai, sąrašas pateikiamas šio sprendimo priede.
2 straipsnis
Sprendimas 2010/386/BUSP to sprendimo priedo 2 dalies įraše Nr. 25 paminėtos grupės atžvilgiu ir Sprendimas 2011/70/BUSP panaikinami.
3 straipsnis
Šis sprendimas įsigalioja jo paskelbimo Europos Sąjungos oficialiajame leidinyje dieną.
Priimta Briuselyje 2011 m. liepos 18 d.

EuroVoc Classification:
Level 1: 100142
100145
100143
Level 2: 100168
100170
100180
Level 3: 3878
3474
4045
All Descriptors: 3483
3588
3870
4452